open-index/open-wikipedia-markdown huggingface dataset:
Royal National Park

Die **Royal National Park** is 'n natuurreservaat in Nieu-Suid-Wallis, Australië, 29&nbsp;km suid van Sydney. 

Die reservaat is deur Sir John Robertson, die waarnemende premier van Nieu-Suid-Wallis, verklaar en formeel geopen op 26 April 1879. Dit is die wêreld se tweede oudste natuurreservaat na die Yellowstone Nasionale Park in die V.S.A..  Aanvanklik het die reservaat bloot as *The National Park* bekend gestaan maar is herdoop in 1955 na Elizabeth II, die gewese Koningin van Brittanje daardeur gereis het op pad na Wollongong, tydens haar toer van 1954.

## Oorsig 
Die park sluit die woonbuurte van Audley, Maianbar en Bundeena in. Daar was eens op 'n tyd 'n spoorlyn wat met die Illawarra-spoorlyn verbind was, maar dié is tans gesluit. Die Sydney Tramway Museum by Loftus bedryf tans 'n trêm op die lyn. Audley kan bereik word per pad vanaf verskeie treinstasies wat aan die park grens. Bundeena en Maianbar kan ook per pad bereik word deur die park of met 'n veerbootdiens vanaf Cronulla.

Daar is verskeie staproetes, braai- en piekniekplekke in die park. Bergfietse word ook toegelaat op verskeie veldpaadjies in die park.  Daar is verskeie parkeerareas waar motors gelaat kan word as 'n mens gaan stap of fietsry. 'n Fooi van A$11.00 word gehef op motors wat die park binnegaan.

Die park is reeds verskeie kere deur ernstige bosbrande geteister, en veral noemenswaardig was die brande van 1994 en die *swartkersfees*-bosbrande van 2001.  Australiese inheemse bosse herstel natuurlik na bosbrande en met ingang 2009 was daar bitter min tekens van die brande sigbaar.  Soms as daar 'n hoë brandgevaar heers word die park tydelik gesluit om besoekers se veiligheid te verseker.

Daar is verskeie kampeerterreine te Bundeena, North Era en Providential Point. Voorgenoemde is die enigste geoorloofde plekke vir kampering in die reservaat en word gereguleer deur 'n bespreking- en registrasiestelsel wat voorafbespreking noodsaak. 'n Fooi vir motors wat die park binnegaan is van toepassing; toegang per voet is egter gratis.

## Verwysings
Abbie Park Ferguson

[duimnael|regs|180px|Abbie Park Ferguson was die [Vrouesendingbond se eerste sekretaresse, van 1889 tot 1914.]]
[duimnael|300px|Die [Hugenote-kollege se hoofgebou is tydens Abbie Park Ferguson se rektorskap in gebruik geneem.]]

**Abbie Park Ferguson** (Whateley, Massachusetts, 4 April 1837 - Wellington, 23 Maart 1919) was 'n baanbreker op die gebied van onderwys vir dogters en vroue in Suid-Afrika, en veral op die Bolandse dorp Wellington.

Sy was die dogter van 'n Skotse predikant in die Kongregasionalistiese Kerk in Whateley in die deelstaat Massachusetts. Haar ma het uit 'n puriteinse huis gekom. Sy behaal haar onderwysgraad in 1865 aan die Mount Holyoke-seminarie in die VSA. Hoewel sy onderwys in New Haven gaan gee het, wou sy eintlik sendingwerk gaan doen, veral onder die minderbevoorregtes. Ná twee jaar gaan studeer sy verder in Europa waar sy haar M.A. behaal. 

Ferguson keer terug na New Haven en begin 'n projek vir straatkinders saam met die Metodistekerk. Tydens 'n besoek aan haar alma mater kom 'n brief aan van dokter Andrew Murray waarin hy vra vir onderwyseresse om 'n inrigting geskoei op Mount Holyoke te begin.

Aan die einde van 1873 kom sy in die geselskap van Anna Bliss in Suid-Afrika aan en was van die opening op 19 Januarie 1874 verbonde aan die Hugenote-seminarie op Wellington. Hulle is albei op 5 Oktober 1874 as lidmate van die plaaslike NG gemeente opgeneem. Mej. Ferguson was 37 jaar lank aan die Hugenote-seminarie en -kollege werksaam, waarvan die laaste 11 jaar as rektor, en het dit uitgebou tot 'n opleidingsinstelling wat die rol van die vrou in die kerk en samelewing ingrypend verander het.

## Bronne 
* Gaum, dr. Frits (hoofred.) 2008. *Christelike Kernensiklopedie*. Wellington: Lux Verbi.BM.
Bayreuth

**Bayreuth** is 'n stad in noordelike Beiere, Duitsland, aan die Rooi-Main-rivier in 'n vallei tussen die Frankiese Alb en die Fichtelgebergte. Dit is die hoofstad van Bo-Franken en het in 2008 'n bevolking van 73&nbsp;048 gehad. Die stad is bekend vir sy gereelde fees van musiek deur Richard Wagner.

## Richard Wagner-fees 
duimnael|links|Bayreuth Festspielhaus soos dit vandag lyk
Die stad is wyd bekend weens sy verbintenis met die komponis Richard Wagner, wat van 1872 tot en met sy dood in 1883 hier gewoon het. Wagner se villa, "Wahnfried", is in Bayreuth gebou met die geldelike bystand van koning Ludwig II van Beiere en is ná die Eerste Wêreldoorlog in die Wagner-museum omskep. Die Bayreuth Festspielhaus is noord van die stad geleë, 'n operahuis wat spesiaal opgerig is vir die uitsluitlike opvoering van Wagner se operas. Hier word die première opgevoer van die laaste twee operas in Wagner se siklus *Der Ring des Nibelungen* (*Siegfried* en *Götterdämmerung*), van die siklus as geheel en ook van *Parsifal*.

Wagner se operas word elke somer tydens die maandlange Richard Wagner-fees in die Festspielhaus opgevoer, wat algemeen bekendstaan as die Bayreuth-fees. Dit lok duisende besoekers en was nog elke jaar sedert die eerste geleentheid in 1876 uitverkoop. Die huidige waglys is tans tot meer as tien jaar lank.

## Verwysings 
## Eksterne skakels 
*  Amptelike webtuiste
Westminster-abdy

Die **Collegiate Church of St Peter at Westminster**, waarna byna altyd in die omgang as **Westminster-abdy** verwys word, is 'n Gotiese kerkgebou in die City of Westminster, Londen, naby die paleis met die dieselfde naam. Dit is die kerk waarin Britse koninklikes gekroon en waaruit hulle begrawe word. Die kerk het skaars 'n dekade lank, van 1546 tot 1556, die status van 'n katedraal geniet. Die Westminster-abdy is in 1987 deur Unesco as wêrelderfenis gelys.

## Eksterne skakels 
*  Amptelike webwerf
Loopspruit

**Loopspruit** is 'n klein kulturele nedersetting in Mpumalanga, Suid-Afrika. Die dorpie lê langs die Loopspruit, 55&nbsp;km noordoos van Pretoria.

## Sien ook 
* Lys van dorpe in Suid-Afrika
Kinross

:*Hierdie artikel handel oor die dorp in Suid-Afrika. Vir die nedersetting in Skotland, sien Kinross, Skotland.*

**Kinross** is 'n klein goudmynboudorp in Mpumalanga, Suid-Afrika. Die dorp is vernoem na Kinross, 'n dorp in Skotland, en is in 1915 gestig. Daar is vier goudmyne in die omgewing naamlik: Winkelhaak, Leslie, Bracken en Kinross. Die dorp is naby die groot waterskeiding tussen riviere wat wes na die Atlantiese Oseaan en oos na die Indiese Oseaan vloei. Die dorpie Leandra is 20&nbsp;km wes van Kinross. Die N17 nasionale pad gaan deur Kinross.

## Sien ook 
* Lys van dorpe in Suid-Afrika

## Verwysings 
* *Op Pad in Suid-Afrika*. B.P.J. Erasmus. 1995.
Hectorspruit

**Hectorspruit** is 'n dorpie in die ooste van Mpumalanga, Suid-Afrika. Die dorp is tussen die dorpe Kaapmuiden en Komatipoort geleë. 

## Geskiedenis 
Die dorp lê op die oewer van die Hectorspruit, 'n sytak van die Krokodilrivier. Die spruit het weer sy naam van die hond van Servaas de Kock gekry. De Kock was die landmeter wat die Pretoria-Delagoabaai-spoorlyn opgemeet het. Die spoorlyn het die dorp in 1891 bereik. 

Nadat President Paul Kruger die Zuid-Afrikaansche Republiek verlaat het op 11 September 1900 het die Boere die Tweede Vryheidsoorlog in guerillavorm uit hierdie dorpie voortgesit.

## Distrik 
Daar word suikerriet, groente en subtropiese vrugte in die distrik verbou.

## Sien ook 
* Lys van dorpe in Suid-Afrika 

## Verwysings 
* Op Pad in Suid-Afrika. B.P.J. Erasmus. 1995.
Kaapmuiden

**Kaapmuiden** is 'n dorp in die ooste van Mpumalanga, Suid-Afrika. Die dorp is tussen die dorpe Malelane en Nelspruit geleë. Die dorp kry sy naam van die samevloeiing van die Kaaprivier by die Krokodilrivier, waarby die woord *muiden* mond beteken.

## Geskiedenis 
Die dorp lê op die hoofspoorlyn tussen Pretoria en Maputo. Hier tak twee spoorlyne af: 'n taklyn suidwes na Barberton en 'n taklyn noord na Soekmekaar. Die Barbertonlyn is in 1896 ingewy.

## Distrik 
Die belangrikste gewasse is suikerriet, subtropiese vrugte en groente.

## Sien ook 
* Lys van dorpe in Suid-Afrika

## Verwysings 
*
Hoedspruit

**Hoedspruit** is 'n dorp in die ooste van die Limpopoprovinsie, Suid-Afrika. Die dorp is 30&nbsp;km noord van Acornhoek.

## Geskiedenis 
Ds. Frans Lion Cachet het in 1865 reeds hier 'n vergadering gehou. Die oorspronklike plaas, ook Hoedspruit, is in 1869 opgemeet. Die eerste poskantoor is in 1890 geopen. Die takspoorlyn van 60&nbsp;km na Phalaborwa is in 1963 teen 'n koste van 
R4&nbsp;miljoen voltooi.

Die Lugmagbasis Hoedspruit is 'n belangrike basis van die Suid-Afrikaanse Lugmag op Hoedspruit.

## Ekonomie 
Vanweë die nabyheid aan private wildreservate en die Krugerwildtuin lewer ekotoerisme 'n groot bydrae tot die plaaslike ekonomie.
duimnael|links|Toeriste neem foto's in die Kapama privaatwildreservaat

## Sien ook 
* Gereformeerde kerk Hoedspruit
* Lys van dorpe in Suid-Afrika

## Bronne 
* 

## Verwysings
Annie Malan

**Annie Malan** (gebore 11 April 1974) is 'n Suid-Afrikaanse aktrise, entrepreneur en sosiale persoonlikheid. Sy is veral bekend is vir haar rol in die film *Fiela se Kind* in 1988. Sy het in twee verdere films gespeel, naamlik *That Englishwoman* (Dirk de Villiers/1989) en *‘n Pot Vol Winter* (Johan Bernard/1991). Daarbenewens het sy die titelkarakter in die televisiereeks *Saartjie* (Danie Odendaal/1989) gespeel en ook in die reekse *Honeyball se toere* (1989), *Supersnuiters* (Sias Odendaal/1990-91), *Die Glaskasteel* (Peter Goldsmid, Friedrich Stark & Alwyn Swart/1993) almal vir die SABC, en *Dit Wat Stom Is* (Laurence Lurie/2005) vir kykNET. 

Sy was in 1992 die hoofmeisie van die Afrikaanse Hoër Meisieskool in Pretoria en het op 19-jarige ouderdom 'n maatskappydirekteur geword (waarvoor die Hooggeregshof haar tot meerderjarig moes verklaar). Vandag is sy 'n bemarkings- en promosie-entrepreneur en die uitvoerende hoof van Annie Malan Promotions.

## Bronnelys 
*Rapport, 3 Maart 2013

*http://www.imdb.com/name/nm0538902/?ref_=fn_nm_nm_1

*http://kyknet.dstv.com/2012/07/17/annie-malan/

*https://esat.sun.ac.za/index.php/Annie_Malan

## Eksterne skakels 
*
Omar Rodriguez-Lopez

**Omar Rodriguez-Lopez** (**Omar Rodriguez**) is 'n Amerikaanse musikant van Bayamón. 

## Diskografie 
### The Mars Volta 
* *De-Loused In the Comatorium*
* *Frances the Mute*
* *Amputechture*
* *The Bedlam In Goliath*
* *Octahedron*

### El Grupo Nuevo De Omar Rodriguez-Lopez 
* *Cryptomnesia*
Uh Huh Her

**Uh Huh Her** is 'n onafhanklike indiegenre popgroep vanuit Los Angeles, Kalifornië in die VSA wat in Januarie 2007 tot stand gekom het en hul eerste EP op 24 Julie 2007 vrygestel het. Die groep neem hul naam van PJ Harvey se album, *Uh Huh Her*.

## Diskografie 
* *I See Red* EP (2007)
* *Common Reaction* (2008)
* *Nocturnes* (2011)
* *Black and Blue* EP (2011)
* *EP3* EP (2012)
* *Future Souls* (2014)

## Verwysings 
## Eksterne skakels 
* Amptelike webwerf 
* MySpace-profiel
Riemland

[regs|duimnael|[Cornelia is 'n dorpie in die Riemland]]
regs|duimnael|Liggings van dorpe van die Riemland
Die **Riemland** is ’n streek in die ooste van die Vrystaat wat rofweg omgrens word deur die nasionale paaie bekend as die N1, N3 en N5. Kroonstad, Bethlehem, Lindley, Reitz, Heilbron en Senekal is die grootste dorpe in die gebied.

In die 1800’s was die grasvlaktes bekend as goeie jagveld weens die volop en ryk verskeidenheid aan wild. So baie velle is tot riempies en swepe verwerk, dat die streek die bynaam Riemland ontvang het. Voortrekkers het hulle in die gebied kom vestig en met die Matebeles onder Silkaats in botsing gekom. Gedurende Oktober 1836 vind die geveg by Vegkop, 25km suid van die huidige Heilbron,  plaas. By Heilbron en Lindley is begraafplase wat die Tweede Vryheidsoorlog in herinnering roep.

Gemengde boerdery (met die klem op graan) is 'n kenmerk van die streek. Ekotoerisme wen veld en wildsplase met die wild wat oorspronklik daar voorgekom het, word ontwikkel.

In Heilbron is die Riemland Museum en Elandskop Museum in Petrus Steyn. Net suidwes van Petrus Steyn is die spoorweghalte Riemland. Die twee dorpe kan as die kern van die streek beskou word.

## Sien ook 
* Lys van streeksname in Suid-Afrika

## Verwysings 
* Meintjes, Chris: Rambling down the Riemland route. Country Life, Februarie 2011, pp.50-55
* *Standard Encyclopaedia of Southern Africa*, deel 9. Kaapstad: Nasou, 1973.
Robert Jacob Gordon

Kolonel **Robert Jacob Gordon** (Doesburg, Nederland, 29 September 1743  - Kaapstad, 25 Oktober 1795) was 'n soldaat, verkenner en stigter van die Suid-Afrikaanse merinobedryf.

duimnael|links|upright|Gordon se vrou, Susanna Nicolet (1780)
Hy is gebore van Skotse ouers en het diens gedoen in die Skotse regiment onder bevel van kolonel Dundas. Gordon land op 1 Junie 1777 in die Kaap as tweede-in-bevel van die garnisoen. Hy onderneem kort daarna sy eerste reis en bereik in Augustus 1779 'n rivier noord van die kolonie waar hy die Hollandse vlag hys en dit die Oranjerivier noem, ter ere van die Nederlandse vors. Dit was sowat 17 jaar na Jacobus Coetsee die eerste kolonis geword het wat die rivier bereik het. Die Britse plantkundige William Paterson het hom vergesel op die reis.

Gordon besoek die Oos-Kaapse grens saam met goewerneur Joachim van Plettenberg en word in 1780 bevelvoerder van die Kaapse garnisoen.

Hy het die eerste merinostoet na die Kaap ingevoer.

Toe die Britte die Kaap in 1795 aanval, beleef Gordon 'n senu-ineenstorting en pleeg ná die oorgawe selfmoord op 25 Oktober 1795.

## Bronne 
* Rosenthal, Eric, *Encyclopaedia of Southern Africa*, Juta and Company Limited, Cape Town, 1978.
* Cullinan, Patrick: Robert Jacob Gordon 1743-1795. The man and his travels at the Cape. Kaapstad: Struik Winchester, 1992 
* www.robertjacobgordon.nl

## Eksterne skakels 
* R.J. Gordon
New Democratic Party (Kanada)

duimnael|links|upright|Thomas Mulcair, leier van die federale NDP
Die **New Democratic Party** (Frans: **Nouveau Parti démocratique**), algemeen afgekort as NDP, is 'n Sosiaal-Demokratiese party in Kanada wat in die land se politieke spektrum 'n links-sentristiese posisie inneem. Die huidige leier van die federale NDP is Thomas Mulcair wat hierdie amp sedert 2012 beklee.

In die nasionale verkiesings van 14 Oktober 2008 het die NDP 18,13 persent van die uitgebragte stemme op hom verenig en 37 van 308 setels in die Kanadese Laerhuis verower. Die provinsiale NDP-partye is tans die regerende partye in Manitoba en Nova Scotia, terwyl provinsiale partye vroeër ook die regerings in Brits-Kolombië, Ontario, Saskatchewan en Yukon gevorm het.
Australië (kontinent)

**Australië**

200px|Ligging van Australië op 'n wêreldkaart

**Australië** is 'n kontinent in die Suidelike halfrond. Die kontinent lê tussen die Indiese Oseaan (wes) en die Stille Oseaan (oos). Die kontinent bestaan uit die land Australië en die eilande Tasmanië en Nieu-Guinee. Soms word ook die eilandnasies in die Stille Oseaan as deel van die kontinent Australië beskou, veral Australië se politiese en kulturele buurland Nieu-Seeland. Hierdie gebied word dikwels ook die *kontinent Oseanië* genoem. Die kontinent se voormalige naam was Nieuw-Holland, vernoem ná die Nederlandse provinsie Holland soos ook Nieu-Seeland ná Zeeland vernoem is. Veral in Europa word die gebied as die vyfde kontinent beskou.
Afrika-Eurasië

**Afrika-Eurasië**

200px|Ligging van Afrika-Eurasië op 'n wêreldkaart

**Afrika-Eurasië** is 'n versamelnaam vir 'n gebied wat Afrika, Asië en Europa insluit en word gevorm uit Afrika en Eurasië. Afrika-Eurasië is die grootste kontinent ter wêreld en behels 85% van die wêreld se bevolking en 1/6 van sy oppervlakte. Die term Ou Wêreld word dikwels as sinoniem gebruik, maar beskryf egter die histories-kulturele term, terwyl Afrika-Eurasië as geografiese gebied beskou word.
Deimos (maan)

[duimnael|links|180px|Die [teleskoop gebruik om Deimos en Fobos die eerste keer waar te neem.]]
duimnael|links|180px|Wentelbane van Fobos en Deimos (volgens skaal).
**Deimos** (Grieks: *Δείμος*; ook **Mars II** 

Dit is ook een van die kleinste mane in die Sonnestelsel.

## Ontdekking 
Deimos is op 12 Augustus 1877 die eerste keer waargeneem deur die Amerikaanse sterrekundige Asaph Hall by die Amerikaanse Marinesterrewag in Washington, D.C. Asaph Hall het ook Fobos, Mars se ander maan, ontdek.

Die name is voorgestel deur Henry Madan (1838-1901), natuurwetenskapmeester by Eton, vanuit Boek XV van die Ilias, waar Ares sy twee seuns (Fobos en Deimos) oproep.

Deimos is in 1971 van naderby gefotografeer deur Mariner 9,  in 1977 deur Viking 1, in 1988 deur Fobos 2, in 1998 en 2003 deur Mars Global Surveyor en in 2004 en 2008 deur die Mars Express.

## Verwysings 
## Eksterne skakels 
* Martian Moon Deimos from MRO Astronomy Picture of the Day, 16 Maart 2009  
* NASA Images
* Deimos Profile  by NASA's Solar System Exploration
* Deimos rotation movie
* Animasie van Deimos
* USGS Deimos nomenclature

Eietydse verwysings na die eerste waarneming van Fobos en Deimos:
* *The Observatory*, **1** (1877) 181
* *Astronomische Nachrichten*, **91** (1878) 13/14
* *Monthly Notices of the Royal Astronomical Society*, **38** (1878) 205
* *Astronomische Nachrichten*, **92** (1878) 47/48
* Table II confirms 1877-08-18.38498 for first observation of Deimos
Cecilia Wessels

[duimnael|270px|links|Cecilia Wessels tree in Desember 1949 op saam met die koor van die Kaapse Skiereiland onder leiding van Japie Malan tydens die inhuldiging van die [Voortrekkermonument.]]

**Cecilia Wessels** (* 7 Augustus 1895, Bloemfontein – † 14 Desember 1970, Kaapstad) was ’n Suid-Afrikaanse operasangeres.

Wessels is in die Oranje-Vrystaat gebore as die dogter van sir Cornelius Wessels, administrateur van die provinsie. Sy ontvang haar skoolopleiding in Bloemfontein en Kaapstad en haar sangopleiding aan die Suid-Afrikaanse Musiekkollege in Kaapstad onder professor Henry Bell en voltooi haar opleiding later aan die Royal Academy of Music in Londen. Sy maak haar debuut as konsertsangeres, maar slaan in 1924 oor na operamusiek toe sy met die Old Vic Company optree in *Tannhäuser*, *Carmen* en *Il Trovatore*. Die volgende jaar onderneem sy ’n reis na Suid-Afrika, wat die begin was van haar lang en geslaagde loopbaan as sopraan in haar geboorteland. In Engeland het sy onder meer saam met bekende dirigente soos sir Henry Wood en sir Malcolm Sargent gewerk. Van die operahuise waar sy veral in Wagner-operas te sien was, was onder meer Bayreuth, Sadler’s Wells en Berlyn.

Wessels was waarskynlik die eerste Suid-Afrikaanse sangeres wat oorsee naam gemaak het, hoewel latere sangeresse soos Marita Napier, Emma Renzi en Mimi Coertse groter roem sou verwerf. Sy was, danksy vele konserttoere, ’n bekende en beminde persoonlikheid in die hele destyde Unie van Suid-Afrika asook in Suid-Rhodesië en Suidwes-Afrika. Op dié konserte het sy gewoonlik Mornay du Plessis se Afrikaanse kunslied "Liefdeswee", wat hy spesiaal vir haar gekomponeer het, gesing.

Sy het oor ’n tydperk van ’n halwe eeu ’n bekende naam in Suider-Afrika geword en het by so te sê elke amptelike geleentheid opgetree. Hieronder tel die inwyding van die Voortrekkermonument in 1949, die Van Riebeeckfees van 1952, die inhuldiging van verskeie staatspresidente en die ingebruikneming van die Groote Kerk se orrel.

Die ou herehuis waarin sy jare lank in die Kaapstadse voorstad Rondebosch gewoon het (Milnerweg 44), is vandag nog ’n sierlike baken, maar is volgens oorlewering ook ’n spookhuis.

## Verdere leesstof 
* 

## Bronne 
* 

## Eksterne skakels 
* ’n Boek oor spookplekke in Suid-Afrika met ’n foto van Cecilia Wessels se huis in Rondebosch voorop
* Cecilia Wessels se huis in Milnerweg, Kaapstad, soos te sien op Google Maps
* Tuisblad op South African Classical Singers
* Twee van haar opnames is te hoor op die videowerf YouTube
* "Cecilia vergeet haar woorde", *Rapport*, 20 Augustus 2010
Eisbachtaler Sportfreunde

** Eisbachtaler Sportfreunde ** is 'n sportklub uit Nentershausen in die deelstaat Rynland-Palts in Duitsland. Behalwe sokker het die klub ook 'n afdeling vir tafeltennis.

Die klub is in 1966 gestig as 'n samesmelting van die klubs *SC Großholbach*, *TuS Girod-Kleinholbach*, *VfR Nomborn* en *TuS Heilberscheid*. *TuS Nentershausen* het in 1970 by die klub aangesluit. Die "1919" in die klubnaam verwys na die jaar waarin die oudste van die stigtersklubs ontstaan het.

Die klub se grootste prestasie was om die Regionalliga Suidwes in 1972 te haal, destyds op die tweede vlak van die Duitse sokkerstruktuur. Verdere hoogtepunte was om in die 1979/80- en weer die 1985/86-seisoene in die eerste rondte om die DFB-Pokal teen FC Schalke 04 te staan te kom voor 10 000 toeskouers op die Eisbachtalstadion. Die klub het ook in 1974/75, 1976/77, 1977/78 en 1980/81 die hoofrondte van die DFB-Pokal gehaal. Die beste prestasie was om in 1976 die tweede rondte te haal, waar daar teen BFV Hassia Bingen verloor is.

## Onlangse ligaposisionering 
## Eksterne skakels 
* Amptelike klubwerf 
* The Abseits guide to German soccer
FC Denzlingen

** FC Denzlingen ** is 'n sokkerklub uit Denzlingen in die deelstaat Baden-Württemberg in Duitsland. 
 
Die klub is op 7 Januarie 1928 gestig met die huidige naam. Na die Tweede Wêreldoorlog is die klub deur die Geallieerdes ontbind en eers weer in 1947 herstig as *SV Denzlingen*. Die klub is weer in 1951 herdoop na die huidige benaming.

Die klub se grootste prestasie was om die eerste rondte van die DFB-Pokal te haal in 1998, waar daar in die eerste rondte met 0-3 teen Hamburger SV vasgeval is.

## Onlangse ligaposisionering 
## Eksterne skakels 
* Amptelike klubwerf
Sentraal-Europese Vryehandelsooreenkoms

duimnael|Vlag van die Sentraal-Europese Vryehandelsooreenkoms
duimnael|Lidlande van die Sentraal-Europese Vryehandelsooreenkoms
duimnael|Lidlande van die Sentraal-Europese Vryehandelsooreenkoms:

Die **Sentraal-Europese Vryehandelsooreenkoms** (**SEVO**, Engels: *Central European Free Trade Agreement*, *CEFTA*) is 'n vryhandelssone van agt Europese lande met politieke en ekonomiese samewerkingsooreenkomste. Die SEVA is op 21 Desember 1992 in Krakow, Pole, deur Hongarye, Pole en die voormalige Tsjeggo-Slowakye gestig. Op 1 Januarie 1996 het Slowenië, op 1 Januarie 1997 Roemenië, op 1 Januarie 1999 Bulgarye, op 1 Januarie 2003 Kroasië, op 1 Januarie 2006 Masedonië en op 1 Januarie 2007 Albanië, Bosnië-Herzegowina, Kosowo, Moldowa, Montenegro en Serwië by die SEVO aangesluit. Op 1 Mei 2004 het Hongarye, Pole, Slowakye, Slowenië en Tsjeggië, op 1 Januarie 2007 Bulgarye en Roemenië en op 1 Julie 2013 het Kroasië die SEVO verlaat. Huidige lidlande is Albanië, Bosnië-Herzegowina, Kosovo, Masedonië, Moldowa, Montenegro en Serwië en voormalige lidlande is Bulgarye, Hongarye, Pole, Roemenië, Slowakye, Slowenië en Tsjeggië, wat by die Europese Unie aangesluit het.

## Sien ook 
* Mercosur

## Eksterne skakels 
*  Amptelike webwerf
NAFTA

[duimnael|links|Ondertekening van die NAFTA-verdrag in Oktober 1992 (v.l.n.r., agterste ry): president Carlos Salinas de Gortari (Meksiko), president [George H.W. Bush (VSA) en eerste minister Brian Mulroney (Kanada); voorry: Jaime Serra Puche (Meksiko), Carla Hills (VSA) and Michael Wilson (Kanada)]]
[duimnael|Kenteken van die NAFTA, bestaande uit die [Vlag van die Verenigde State|vlae van die Verenigde State, Meksiko en Kanada]]
duimnael|Ligging van die NAFTA
Die **NAFTA** (Engels: *North American Free Trade Agreement*, *NAFTA*; Frans: *Accord de libre échange nord américain*, *ALÉNA*; Spaans: *Tratado de Libre Comercio de América del Norte*, *TLCAN*) is 'n vryhandelsone tussen die drie Noord-Amerikaanse lande met politieke en ekonomiese samewerkingsooreenkomste. Die NAFTA is op 1 Januarie 1994 deur Kanada, Meksiko en die Verenigde State van Amerika gestig. Die amptelike tale van die NAFTA is Engels, Frans en Spaans. Die NAFTA se hoofkantore is in Meksikostad, Ottawa en Washington, D.C. geleë.

## Bronnelys 
*  Lederman, Daniel, William F. Maloney en Luis Servén: *Deepening NAFTA for Economic Convergence in North America*, Wêreldhandelsorganisasie, 2003.
*  López Córdova, José Ernesto en Mauricio Mesquita Moreira: *Regional Integration and Productivity: The experiences of Brasil and Mexico*, INTAL-ITD, 2003.
*  Schirm, Stefan A.: *Politische und ökonomische Auswirkungen der NAFTA*, in Außenpolitik, Zeitschrift für internationale Fragen, 48, Jahrgang 1997, 1. Quartal, S. 68-79, 1997.
*  Vega Cánovas, Gustavo: *El TLCAN: El punto de vista de México*, in De Olloqui, José Juan 2003: Jornadas sobre México y los Tratados de Libre Comercio, Instituto De Investigaciones Jurídicas: Mexiko-Stadt, 2003. 
*  Vogler, Michael: *Mexiko 10 Jahre in der NAFTA, Wirtschaftliche und politische Auswirkungen*, Diplomarbeit: Universität Passau, 2004.

## Eksterne skakels 
*    Amptelike webwerf
OVSE

duimnael|links|Hoofkantoor van die OVSE in die Hofburg in Wene
duimnael|Logo van die OVSE
duimnael|Lidlande van die OVSE:

Die **Organisasie vir Veiligheid en Samewerking in Europa** (**OVSE**; Engels: *Organization for Security and Co-operation in Europe*, *OSCE*) is 'n internasionale organisasie en Statekonferensie vir Vredeshandhawing. Die OVSE is op 1 Januarie 1995 in Helsinki, Finland, gestig en het ontstaan uit die voormalige Konferensie oor Veiligheid en Samewerking in Europa (KVSE), wat op 25 Junie 1973 gestig is. Die organisasie se hoofkantoor is in die Hofburg in Wene, Oostenryk.

## Lidlande 
duimnael|Lidlande van die OVSE:

## Sekretaris-generaals 
Tussen 25 Junie 1973 en 1 Januarie 1995 het die Konferensie oor veiligheid en samewerking in Europa bestaan.
* Helga Schmid (Duitsland) 2020–*hede*
* Tuula Yrjölä (Finland) 2020 (waarnemend)
* Thomas Greminger (Switserland) 2017–2020
* Lamberto Zannier (Italië) 2011–2017
* Marc Perrin de Brichambaut (Frankryk) 2005–2011
* Ján Kubiš (Slowakye) 1999–2005
* Giancarlo Aragona (Italië) 1996–1999
* Wilhelm Höynck (Duitsland) 1993–1996

## Sien ook 
* OESO

## Verwysings 
## Eksterne skakels 
*  Amptelike webwerf
*  osce.org: Buro vir demokratiese instellings en menseregte
*  osce.org: Hoë Kommissaris oor die Nasionale Minderhede
*  osce.org: verteenwoordiger op die vryheid van die media
Campbell

**Campbell** (voorheen *Grootfontein* of *Knoffelvallei* ) is 'n klein dorp in die Noord-Kaap, Suid-Afrika. Die N8-nasionale pad en die R385-streeksroete kruis in die dorp. 

## Geskiedenis 
Die dorpie het as 'n sendingstasie begin deur die Londense Sendinggenootskap. Die kerk is in 1831 gebou en was die eerste noord van die Oranjerivier. Die naam is later verander na Campbell ter ere van eerwaarde John Campbell, direkteur van die Londense Sendinggenootskap. Die ou sendingkerk is nou 'n nasionale monument.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995. 

## Verwysings
Europese Vryhandelsvereniging

duimnael|Logo van die Europese Vryhandelsvereniging
duimnael|Lidlande van die Europese Vryhandelsvereniging
duimnael|Lidlande van die Europese Vryhandelsvereniging:

Die **Europese Vryhandelsvereniging** (**EVHV**, Engels: *European Free Trade Association*, *EFTA*; Frans: *Association européenne de libre-échange*, *AELE*) is 'n vryhandelssone van vier Europese lande met politiese en ekonomiese samewerkingsooreenkomste. Dit is op 4 Januarie 1960 in Stockholm, Swede, deur Denemarke, Noorweë, Oostenryk, Portugal, Swede en die Verenigde Koninkryk gestig. Op 1 Maart 1970 het Ysland, op 1 Januarie 1986 Finland en op 1 September 1986 Liechtenstein by die EVHV aangesluit. Op 1 Januarie 1973 het Denemarke en die Verenigde Koninkryk, op 1 Januarie 1986 Portugal en op 1 Januarie 1995 Finland, Oostenryk en Swede die EVHV verlaat. Huidige lidlande is Liechtenstein, Noorweë, Switserland en Ysland en voormalige lidlande is Denemarke, Finland, Oostenryk, Portugal, Swede en die Verenigde Koninkryk, wat by die Europese Unie aangesluit het. Saam met die Europese Unie vorm EVHV die Europese Ekonomiese Ruimte.

## Instansies 
* Sekretariaat in Genève, Brussel en Luxemburg
* Owerheid in Brussel
* Hof van Justisie in Luxemburg

## Sekretaris-generaals 
Sekretaris-generaals van die EVHV:
* Henri Gétaz (Switserland) 1 September 2018 – *hede*
* Kristinn F. Árnason (Ysland) 1 September 2012 – 31 Augustus 2018
* Kåre Bryn (Noorweë) 1 September 2006 – 31 Augustus 2012
* William Rossier (Switserland) 1 September 2000 – 31 Augustus 2006
* Kjartan Jóhannsson (Ysland) 1 September 1994 – 31 Augustus 2000
* Georg Reisch (Oostenryk) 16 April 1988 – 31 Augustus 1994
* Per Kleppe (Noorweë) 1 Desember 1981 – 5 April 1988
* Charles Müller (Switserland) 1 Januarie 1976 – 30 September 1981
* Bengt Rabaeus (Swede) 6 Mei 1972 – 30 November 1975
* Sir John Coulson (Verenigde Koninkryk) 1 November 1965 – 5 Mei 1972
* Frank E. Figgures (Verenigde Koninkryk) 1 September 1960 – 31 Oktober 1965

## Verwysings 
## Eksterne skakels 
*  Amptelike webwerf
Karl Jenkins

**Karl William Jenkins** OBE D.Mus. (gebore 17 Februarie 1944) is 'n Walliese musikant en komponis.  Jenkins is aangestel as 'n offisier van die Orde van die Britse Ryk in die Nuwejaars-erelys van 2005.

## Agtergrond 
Jenkins is gebore en getoë in die dorpe Penclawdd op die Gower-skiereiland.  Sy vader, wat 'n plaaslike onderwyser, orrelis en koorleier was, het hom aanvanklik aan musiek bekend gestel.  Jenkins was 'n leerling aan die Gowerton Grammar School in Swansea.

Jenkins het sy musikale loopbaan begin as 'n hoboïs in die Nasionale Jeugorkes van Wallis.  Hy het in musiek gaan studeer aan die Cardiff Universiteit en het sy nagraadse studies voortgesit aan die Royal Academy of Music waar hy sy vrou en musikale medewerker, Carol Ballatt, ontmoet het.

## Eksterne skakels 
* Karl Jenkins se amptelike webblad
* Biografie by Calyx (Canterbury musiekwebblad) 
* Karl Jenkins op MySpace
* Karl Jenkis se musiek in TV advertensies  at ADmusicDB.com 
* Karl Jenkins biografie van BBC Walli

## Verwysings
Loxton

duimnael|links|260px|Die opstal op die plaas Vanaswegensfontein, distrik Loxton. Dis opgerig deur Jan Hugo en het later behoort aan Dries Wiese, 'n dorperboer.

**Loxton** is 'n klein skaapboerdery-dorpie in die Noord-Kaap, Suid-Afrika. Die dorp lê 81&nbsp;km wes van Victoria-Wes en 63&nbsp;km suid van Carnarvon aan die voet van die Uitspanberg.

## Geskiedenis 
Loxton is in 1899 aangelê op die plaas *Phizantefontein*, wat van AE Loxton gekoop is, as 'n skaapboerderysentrum en word in 1905 'n munisipaliteit.

## Omgewing 
Daar is 'n dam aan die oostekant van die dorp wat gevoed word deur 'n natuurlike fontein. Tydens die oorstromings in die noordweste van die Kaapprovinsie in Maart 1961 het die damwal bokant Loxton gebreek en die vloed het groot skade aangerig. Elf nuwe huise is gebou en driekwart van die bestaande geboue moes herstel word. 

Daar is Boesmanrotskuns op die plaas Taaibosfontein te sien.

## Persone hier gebore 
* Ena Murray, Afrikaanse skrywer.

## Sien ook 
* Die Laaste Tango, rolprent wat hier verfilm is.
* Jakhalsdans, rolprent wat hier verfilm is.
* Lys van dorpe in Suid-Afrika

## Bronne 
* Erasmus, B.P.J.: Op Pad in Suid-Afrika. 1995. 
* Naudé-Moseley, Brent: Loxton. Land of the stoep. In: Village Life. 
* Loxton Eeufeesbundel. Nita Griesel. 1999.

## Verwysings
Glare

[duimnael|300px|Glare word op groot skaal gebruik in die [Airbus A380]]
**Glare** ('n samestelling van die engelse beskrywing **GLAss REinforced aluminium**) is 'n saamgestelde materiaal wat uitgevind is deur prof. Boud Vogelesang en dr. Geert Roebroeks wat verbonde is aan die Tegniese Universiteit van Delft. Dit word onder meer deur Stork Fokker gebruik in die vliegtuigrompe van Airbus vliegtuie.

## Samestelling 
Glare is 'n materiaal wat saamgestel is uit aluminiumlagies met 'n dikte van 0,3 tot 0,4 millimeter. Hierdie lagies word met bytstof behandel, geanodiseer en met 'n grondlaag bedek. Daarna word daar aan albei kante glasvesels vasgegom wat vooraf deurdrenk is met gom.  Die materiaal sodoende verkry het 'n digtheid wat sowat 25% laer is as aluminium maar beduidend sterker is as aluminium.

## Eienskappe 
Glare besit 'n aantal besondere eienskappe. Die belangrikste hiervan is die materiaal se weerstand teen metaalvermoeiing. Die glasvesel tussen die aluminiumlagies is verantwoordelik vir hierdie eienskap. As daar 'n skeur in die metaal voorkom sorg die glasvesellagie daarvoor dat die skeur nie verder versprei nie. Verder weerstaan die materiaal vermoeiingskragte in alle rigtings wat dit uiters geskik maak vir gebruik in vliegtuigrompe.

## Verwysings
The Dandy Warhols

**The Dandy Warhols** is 'n Amerikaanse musiekgroep wat in Portland, Oregon deur Courtney Taylor-Taylor (stem, kitaar), Zia McCabe (sintetiseerder), Peter Loew (kitaar) en Eric Hedford (tromme), wat in 1998 deur Taylor-Taylor se neef Brent de Boer vervang is, tot stand gebring is. Die groepsnaam is 'n woordspeling op die naam van die Amerikaanse popkunstenaar Andy Warhol.

The Dandy Warhols is sterk deur The Velvet Underground, Beach Boys, Simon and Garfunkel, The Beatles, The Shadows en The Rolling Stones beïnvloed en daarbenewens bevat die lirieke van sommige snitte implisiete verwysings na die groep My Bloody Valentine. Voorsanger Courtney Taylor-Taylor beskryf die groep se ontstaan as die gevolg van 'n vriendekring wat musiek nodig gehad het waarby hulle dronk kon word.

## Diskografie 
* *Dandys Rule, OK?* (1995)
* *…The Dandy Warhols Come Down* (1997)
* *Thirteen Tales from Urban Bohemia* (2000)
* *Welcome to the Monkey House* (2003)
* *The Black Album* (1996, 2004)
* *Come on Feel the Dandy Warhols* (2004)
* *Odditorium or Warlords of Mars* (2005)
* *...Earth to the Dandy Warhols...* (2008)
* *The Dandy Warhols are Sound* (2009)
* *This machine* (2012)
* *Distortland* (2016)
* *Why You So Crazy* (2019)
* ''Tafelmuzik Means More When You're Alone'' (2020)

## Verwysings 
## Eksterne skakels 
* Amptelike webwerf 
* MySpace-profiel 
* Last.fm-profiel
USI Lupo-Martini Wolfsburg

** USI Lupo-Martini Wolfsburg ** is 'n sportklub uit Wolfsburg in die deelstaat Neder-Sakse in Duitsland. Behalwe sokker het die klub ook 'n afdeling vir boccia.
 
Die klub is in 1981 gestig as 'n samesmelting van *ISC Lupo* en *US Martini*. *ISC Lupo* is in 1962 gestig deur Italiaanse inwoners van Wolfsburg en met die ondersteuning van die sosiale klub van Volkswagen AG. Die klub was die eerste uitlander-klub in Wes-Duitsland wat toegelaat is tot die Duitse sokkerstruktuur. *Lupo* beteken “wolf” in Italiaans.

Teen 1970 het die aantal Italianers in Wolfsburg tot 12 000 gegroei en *US Martini* is gestig. Toe die twee klubs in 1981 saamgesmelt het was die klub aanvanklik 'n suiwer Italiaanse klub, maar vandag het die klub lede van baie nasionaliteite en is dit 'n tipiese Wolfsburgse sportklub.

Die klub se grootste prestasie was om te promoveer na die Oberliga Nedersakse-Oos in 2009 en sodoende vir die eerste keer die nommer twee-klub in Wolfsburg te word, na VfL Wolfsburg, wat toevallig in dieselfde jaar vir die eerste keer ooit die Duitse sokkerkampioen geword het.

## Onlangse ligaposisionering 
## Eksterne skakels 
* Amptelike klubwerf
Oka (rivier)

:*Hierdie artikel handel oor die rivier in Wes-Rusland. Vir die rivier in Siberië met dieselfde naam, sien Oka (Siberië)*.

Die **Oka** (Russies: Ока) is ’n rivier in die Europese deel van Rusland en die belangrikste regtersytak van die Wolga. Dit is 1&nbsp;500&nbsp;km lank, waarvan 1&nbsp;200&nbsp;km (van Serpoechof af) bevaarbaar is. Die rivier vloei onder andere deur die oblaste Orjol, Toela, Moskou, Rjazan, Wladimir en Nizjni Nowgorod. Dit mond by die stad Nizjni Nowgorod in die Wolga uit.

In die winter is die Oka vyf maande lank gevries. Tot ’n paar jaar gelede het motors oor die ys na die ander kant van die rivier gery, maar weens minder koue winters is dit nie meer moontlik nie omdat die ys nie meer so sterk is nie.

## Bakens 
Talle historiese en kulturele plekke kom op die oewers van die Oka voor, onder andere die Middeleeuse kloosters van Moerom, die moskees en minarette van Kasimof, die kremlins van Kolomna en Serpoechof en die ruïnes van die ou Rjazan.

## Sytakke 
Die bekendste sytak van die Oka is die Moskwa: Die Oka maak dan ook deel uit van die historiese verbintenis van Moskou met die Wolga. Ander sytakke sluit in die Oegra, Protwa, Nara, Pra, Osjotr, Pronja, Moksja en Kljazma.

## Verwysings 
: *Hierdie artikel is merendeels vertaal vanaf die Nederlandse Wikipedia-artikel :nl:Oka (rivier)*
Ob

Die **Ob** (Russies: Обь, [opʲ]) is ’n belangrike rivier in Wes-Siberië in Rusland wat saam met sy sytak die Irtisj een van die grootste rivierstelsels ter wêreld vorm (lengte: 5&nbsp;410&nbsp;km, stroomgebied: 2&nbsp;975&nbsp;000&nbsp;km²). Dit vloei net deur Russiese grondgebied. Die Ob self is die vierde langste rivier in Rusland; van die oorsprong van die Irtisj tot by die mond van die Ob is dit die land se langste rivier. Dit het die langste riviermonding in die wêreld.

## Name 
[duimnael|links|[Nasa-Satellietbeeld van die Ob vlakby die monding in die Karasee]]
[duimnael|links|Nasa-Satellietbeeld van die Karasee met die mondings van die [Jenisejrivier|Jenisej- (links) en Ob-riviere (regs)]]
Die Ob word *As*, *Jag*, *Kolta* en *Jema* genoem deur die Chanti-volk, *Kolta* of *Koeai* deur die Nenets-volk en *Oemar* of *Omar* deur die Siberiese Tartare.

## Geografie 
Albei bronriviere van die Ob, die Katoen en die Bija, ontspring in die Altai-gebergte. Van die stad Bijsk vloei die twee saam as die Ob, wat by Chanti-Mansiisk met die Irtisj saamvloei en daarna nog 1&nbsp;162&nbsp;km aflê na die Obboezem, die riviermonding aan die Karasee, waarin hulle uitmond.

Nowosibirsk is die grootste stad aan die Ob. In die Siberiese Laagvlakte is Soergoet en Salechard die vernaamste stede.

### Sytakke 
Afgesien van die Irtisj is die belangrikste sytakke die Tom-, Tsjoelim-, Ket- Tim- en Wach-rivier.

## Verwysings 
## Notas 
: *Hierdie artikel is merendeels vertaal vanaf die Nederlandse Wikipedia-artikel :nl:Ob (rivier)*

## Eksterne skakels 
*
Oka (Siberië)

: *Hierdie artikel handel oor die rivier in Siberië. Vir die rivier in Wes-Rusland met dieselfde naam, sien Oka (rivier)*.

Die **Oka** (Russies: Ока) is 'n rivier in Siberië, 'n linkersytak van die Angararivier. Dit ontspring in die Sajangebergte in Wes-Boerjatië en vloei 630&nbsp;km (391&nbsp;myl) ver deur die Irkoetsk-oblast tot in die Bratsk-opgaardam.
Blink-182

**Blink-182** is 'n Amerikaanse poppunkgroep vanuit Poway, Kalifornië. Die groep het in 1992 onder die naam **Blink** tot stand gekom met die besetting bestaande uit Tom DeLonge (stem, kitaar), Mark Hoppus (stem, baskitaar) en Scott Raynor (tromme). Travis Barker het Raynor in 1998 halfweg deur 'n musiektoer deur die VSA vervang. DeLonge het die groep in 2005 verlaat, wat die groep op 'n onbeperkte hiaat geplaas het. DeLonge het intussen die groep Angels & Airwaves gevorm terwyl Hoppus en Barker in die groep +44 voortgespeel het. Op 8 Februarie 2009 het Blink-182 aangekondig dat die groep se hiatus beëindig is en dat hulle in die ateljee besig is om 'n album op te neem.

## Diskografie 
### Albums 
* *Cheshire Cat* (1994)
* *Dude Ranch* (1997)
* *Enema of the State* (1999)
* *Take Off Your Pants and Jacket* (2001)
* *Blink-182* (2003)
* *Neighborhoods* (2011)
* *California* (2016)
* *Nine* (2019)
* *One More Time...* (2023)

### Uitgebreide spelers (EP) 
* *They Came to Conquer... Uranus* (1995)
* *Dogs Eating Dogs* (2012)

#### Verdeeldes 
* *Short Bus* (1994) (With the Iconoclasts)
* *Lemmings* (1996) (With Swindle)

### Demos 
* *Flyswatter* (1993)
* *Demo 2* (1993)
* *Buddha* (1994)

### Samestellings 
* *Greatest Hits* (2005)
* *Icon* (2013)

## Verwysings 
## Eksterne skakels 
* Amptelike webwerf 
* MySpace-profiel 
* YouTube-kanaal
Jacobus Coetsee

**Jacobus Coetsee** was 'n agtiende-eeuse ontdekkingsreisiger en verkenner.

Daar is die eerste melding van hom gemaak omstreeks 1760 toe hy op Piketberg in die Wes-Kaap gewoon het en 'n reis onderneem het na die noorde op soek na olifante. Coetsee het omstreeks 1762 op die Oranjerivier afgekom, 17 jaar voor die rivier amptelik sy naam by kolonel Jacob Gordon gekry het. Hy het die loop van die rivier ongeveer 80 km ver gevolg en was die eerste kolonis om betroubare inligting terug Kaap toe te bring.

## Bron 
* Rosenthal, Eric. 1967. *Ensiklopedie van Suidelike Afrika*.
VfL Germania Leer

** VfL Germania Leer ** is 'n sportklub uit Leer in die deelstaat Nedersakse in Duitsland. Behalwe sokker het die klub ook afdelings vir judo en handbal.

Die klub is in 1915 gestig as 'n opvolger vir *Fortuna Leer*, wat op sy beurt weer die klub *Germania Leer* (in 1902 gestig) opgevolg het. Die klub se naam was aanvanklik *FC Germania Leer*, aangesien dit slegs sokker aangebied het. Die huidige benaming is eers in 1925 aangeneem, toe die klub 'n atletiek-afdeling bygekry het.

Die klub se beste jare was tydens die 1930’s, toe daar op die eerste vlak in die destydse *Nordwestdeutsche Oberliga* meegeding is teen spanne soos SV Werder Bremen. Die span het ook in die 1950’s in die *Amateur-Oberliga* op die tweede vlak van die Duitse sokkerstruktuur meegeding.

## Onlangse ligaposisionering 
## Eksterne skakels 
* Amptelike klubwerf
Westminster-konfessie

Die **Westminster-konfessie** is in 1646 voltooi en goedgekeur tydens 'n konvent van kerklikes in die Londense Westminster-abdy en het uiteindelik 'n belangrike belydenisskrif vir die meeste presbiteriaanse kerke in die Engelssprekende wêreld geword.

Met sekere wysigings vorm dit die grondslag vir belydenisskrifte van die Engelse Kongregasionalistiese Kerk en sekere Baptiste kerke.

## Bronne 
* Gaum, Frits (hoofred.), *Christelike Kernensiklopedie*, Lux Verbi.BM, Wellington, 2008.
SC Concordia Hamburg

[duimnael| Wedstryd teen [FC St. Pauli op die Marienthal-stadion, Hamburg]]

** SC Concordia Hamburg ** is 'n sportklub uit die stadstaat Hamburg in Duitsland. Behalwe sokker het die klub ook afdelings vir judo, karate, jiu jutsu, gimnastiek, tennis, tafeltennis en skaak.

Die klub is op 9 Mei 1907 gestig as 'n fietspolo-klub met die naam *SC Concordia Wandsbeck*. In 1923 is daar met die klub *Germania* saamgesmelt en in 1937 is die huidige naam aangeneem.

Die klub het tussen 1939 en 1941 in die Gauliga Nordmark meegeding op die hoogste vlak. Gedurende die 1950’s het die klub ook verskeie seisoene in die Oberliga Noord op die hoogste vlak deurgebring en was op hierdie vlak sedert die laat 1950’s tot met die stigting van die Bundesliga in 1963.

Die klub se beste vertoning in die DFB-Pokal was in 1953, toe die kwarteindstryd gehaal is, waar die klub met 2-1 deur SV Waldhof Mannheim verslaan is.

## Onlangse ligaposisionering 
## Eksterne skakels 
*Amptelike klubwerf
* The Abseits Guide to German Soccer
Don

:*Hierdie artikel handel oor die rivier in Rusland. Vir ander riviere met dieselfde naam, sien Don-rivier (dubbelsinnigheid)*.

Die **Don** (Russies: Дон) is een van die belangrikste riviere in Rusland. Dit ontspring in die dorp Nowomoskofsk, 60&nbsp;km suidoos van Toela (suidoos van Moskou), en vloei omtrent 1&nbsp;950&nbsp;km ver na die See van Azof.

Van sy bron af vloei die rivier suidoos na Woronezj, dan suidwes na sy mond. Die belangrikste dorp aan die Don is Rostof aan die Don en sy belangrikste sytak die Donets.

## Geskiedenis 
duimnael|Don
Argeologiese ontdekkings by Kostenki dui op beskawings wat 40&nbsp;000 jaar gelede hier gewoon het. In die antieke tyd is die rivier beskou as die grens tussen Europa en Asië. In die tyd van die antieke Skitië was dit in Grieks bekend as die **Tanaïs**, en dit was sedertdien ’n belangrike handelsroete.

Die moderne naam kom van die Skitiese (Oos-Irannese) *Dānu*, "rivier". Die naam van die Don-Kosakke, wat die vrugbare vallei van die rivier in die 16de en 17de eeu beset het, kom van die rivier af.

## Damme en kanale 
By sy mees oostelike punt kom die rivier naby aan die Wolga-rivier, en die Wolga-Don-kanaal (lengte sowat 105&nbsp;km) wat die twee riviere verbind, is ’n belangrike waterweg. Die watervlak van die Don word in hierdie gebied verhoog deur die Tsimljansk-opgaardam.

## Verwysings 
## Nota 
: *Hierdie artikel is merendeels vertaal vanaf die Engelse Wikipedia-artikel :en:Don River (Russia)*
ETSV Weiche Flensburg

** ETSV Weiche Flensburg** is 'n sportklub uit Flensburg in die deelstaat Sleeswyk-Holstein in Duitsland. Behalwe sokker, het die klub ook onder meer afdelings vir judo, pluimbal, swem, gimnastiek, vlugbal en tafeltennis. *Weiche* is 'n stadsdeel van Flensburg.

Die klub is in 1930 gestig as *ESV Weiche e.V. von 1930*. In 1972 is daar met *TSV Weiche-West e.V. von 1949* saamgesmelt om die huidige klub te vorm. Die klub het in die laat 1970’s bekendheid verwerf deurdat sy handbalafdeling tussen 1977 en 1990 saam met die handbalafdeling van die buurklub *Handewitter SV* ’n gesamentlike span op die been gebring het wat meegeding het onder die naam *SG Weiche-Handewitt* (volledige naam: *Spielgemeinschaft der Handballabteilungen des Handewitter SV und des ETSV Flensburg-Weiche*) en groot sukses behaal het, onder meer in die handbal-Bundesliga.

## Onlangse ligaposisionering 
## Eksterne skakels 
* Amptelike klubwerf
SV Grohn

** SV Grohn ** is 'n sokkerklub uit Bremen in die deelstaat Hansestad Bremen in Duitsland. *Grohn* is 'n stadsdeel van Bremen wat tot 1939 'n onafhanklike dorp was.

Die klub is in 1911 gestig as *Germania Grohn*. Die klub het later by *Ball-Spielverein Grohn* (gestig in 1922) aangesluit. Na die Tweede Wêreldoorlog is al die sportklubs in Bremen deur die Geallieerdes ontbind, maar die klub het in 1945 herstig deur saam te smelt met *TV Grohn von 1883*. Die nuwe klub was genoem *Sportgemeinschaft Grohn*. In 1947 is die klub herdoop na *TSV Grohn von 1883* en in 1956 het die sokkerafdeling onafhanklik geword met die huidige naam.

Die klubs se grootste prestasie was om in die 1943/44-seisoen in die Gauliga Weser-Ems op die hoogste vlak mee te ding en met SV Werder Bremen af te reken in 'n tuis-ligawedstryd (3-1).

## Onlangse ligaposisionering 
## Eksterne skakels 
* Amptelike klubwerf
Vierkante meter

duimnael|250px|'n Vierkante meter gevorm deur vier pype, elkeen met 'n lengte van een meter, op 'n veld uitgelê.

**Vierkante meter** of **kwadraatmeter** (simbool **m&sup2;**) is 'n SI eenheid vir oppervlak. Dit word gedefinieer as die oppervlakte van 'n vierkant met sye wat elk een meter lank is. Dit is 'n afgeleide SI-eenheid, en is gelyk aan:

* 0.000 001 vierkante kilometer (km2)
* 10,000 vierkante sentimeters (cm2)
* 0.000 1 hektaar (ha)
* 0.000 247 105 381 akker
* 10.763 911 vierkante voet
* 1,550.003 1 vierkante duim
Adam en Eva

duimnael|Adam en Eva in die Paradys

**Adam en Eva** was, volgens die Torah, Bybel en Koran, die eerste mense, wat tot en met hul verbanning in die Paradys (die Tuin van Eden) gewoon het. *Adam* (Hebreeus: ‏אדם, "mens"), die eerste man, is uit stof geskape, waarna *Eva* (Hebreeus: ‏חוה, *chawa*), die eerste vrou, uit een van Adam se ribbebene geskape is. Volgens die Koran was Adam ook die eerste van God se profete.

Die Here skep vir Adam uit die stof van die aarde en hy word lewendig wanneer God lewensasem in sy neus blaas. Hy moes die Tuin van Eden bewerk en oppas. Eva is geskep omdat dit nie goed was vir die man om alleen te wees nie.

## Sien ook 
* Lys van persone in die Bybel
* Kain en Abel, hulle oudste seuns.
* Adam en Eva, 'n kinderspeletjie.

## Eksterne skakels 
*
Abraham

**Abraham** (Hebreeus: ‏אַבְרָהָם, *Awraham*; Arabies: إبرَاهِيم, *Ibrahim*) is 'n man wat in die Tanag van die Jode, in die Bybel van die Christene en in die Koran van die Moslems voorkom. In al die boeke word hy as die stamvader van die volk Israel, Arabiere en Christene gesien. Daarom word die Jodedom, die Christendom en die Islam ook Abrahamitiese gelowe genoem.

Abraham en sy vrou Sara was die ouers van Isak. Hy het ook 'n seun genaamd Ismael by Hagar, Sara se slawin, gehad, asook ander kinders by Ketura, met wie hy na Sara se dood getroud was. Hy is ook die oupa van Jakob en Esau.

Abraham het sy kinderjare in die stad Ur van die Galdeërs deurgebring.

## Sien ook 
* Abraham in Islam
* Lys van persone in die Bybel

## Eksterne skakels 
*  
*